हम में से ज्यादातर लोग जब अपने आसपास कोई अपराध देखते हैं या फिर नगर निगम से जुड़ी समस्या को पाते हैं तो उसकी शिकायत करने से बचते हैं, क्योंकि अक्सर हम ये नहीं जानते की ऐसी चीजों की शिकायत कहां पर और कैसे की जाती है। लेकिन मध्य प्रदेश के इंदौर में रहने वाले सॉफ्टवेयर इंजीनियर राकेश जैन ने इस समस्या का समाधान एक खास तरीके से निकाला है। उन्होने ‘सिटीजन कॉप’ नाम से एक ऐसा ऐप तैयार किया है जिसकी मदद से कोई भी शख्स अपनी शिकायत उचित जगह तक पहुंचा सकता है।